**JUDEŢUL SATU MARE**

**CONSILIUL JUDEŢEAN**

**PREȘEDINTE**

**Nr. \_\_\_\_\_\_\_\_\_\_\_ /\_\_\_\_\_\_\_\_\_\_\_ 2024**

**REFERAT DE APROBARE**

**privind acordarea unor stimulente financiare personalului medical și de specialitate**

**din Spitalul Județean de Urgență Satu Mare, pe anul 2024**

Spitalul Județean de Urgență Satu Mare a înaintat Consiliului Județean Satu Mare Nota de fundamentare nr. 4245/20.02.2024, prin adresa nr. 4510/23.02.2024 înregistrată în cadrul instituției noastre cu nr. 4748/23.02.2024, privind acordarea unor stimulente financiare prevăzute la art. 199 alin. (2) din Legea nr.95/2006 privind reforma în domeniul sănătății, republicată, cu modificările și completările ulterioare, precum și adresa nr. 5423/05.03.2024 înregistrată în cadrul instituției noastre cu nr. 5725/05.03.2024 privind veniturile proprii ale spitalului.

luând în considerare:

-prevederile art. 14 alin.(5) din Legea nr.273/2006 privind finanțele publice locale, cu modificările și completările ulterioare, conform cărora: ”*După aprobarea bugetelor locale pot fi aprobate acte normative cu implicaţii asupra acestora, dar numai cu precizarea surselor de acoperire a diminuării veniturilor sau a majorării cheltuielilor bugetare aferente exerciţiului bugetar pentru care s-au aprobat bugetele locale respective”,*

precum și prevederile art.67 și art.68 alin. (2) conform cărora:

*”Veniturile proprii ale bugetelor instituţiilor publice, finanţate potrivit art. 67 alin. (1) lit. b) şi c), provin din prestări de servicii, chirii, manifestări culturale şi sportive, concursuri artistice, publicaţii, prestaţii editoriale, studii, proiecte, valorificări de produse din activităţi proprii sau anexe şi altele”;*

În temeiul prevederilor art.190 alin.(1), precum și art.193 alin.(7) din Legea nr.95/2006 privind reforma în domeniul sănătății, republicată, cu modificările și completările ulterioare,

*”Spitalele publice pot realiza venituri suplimentare din:*

*a) donaţii şi sponsorizări;*

*b) legate;*

*c) asocieri investiţionale în domenii medicale ori de cercetare medicală şi farmaceutică;*

*d) închirierea unor spaţii medicale, echipamente sau aparatură medicală către alţi furnizori de servicii medicale, în condiţiile legii;*

*d^1) închirierea unor spaţii, în condiţiile legii, pentru servicii de alimentaţie publică, servicii poştale, bancare, difuzare presă/cărţi, pentru comercializarea produselor de uz personal şi pentru alte servicii necesare pacienţilor;*

*d^2) închirierea unor spaţii, în condiţiile legii, pentru desfăşurarea unor congrese, seminare, activităţi de învăţământ, simpozioane, cu profil medical;*

*d^3) închirierea unor spaţii, în condiţiile legii, pentru desfăşurarea unor activităţi cu specific gospodăresc şi/sau agricol;*

*e) contracte privind furnizarea de servicii medicale încheiate cu casele de asigurări private sau cu operatori economici;*

*f) editarea şi difuzarea unor publicaţii cu caracter medical;*

*g) servicii medicale, hoteliere sau de altă natură, furnizate la cererea unor terţi;*

*h) servicii de asistenţă medicală la domiciliu, acordate la cererea pacienţilor sau, după caz, în baza unui contract de furnizare de servicii de îngrijiri medicale la domiciliu, în condiţiile stabilite prin contractul-cadru privind condiţiile acordării asistenţei medicale în cadrul sistemului de asigurări sociale de sănătate;*

*i) contracte de cercetare;*

*j) coplata pentru unele servicii medicale;*

*k) alte surse, conform legii.”*

Spitalului Județean de Urgență Satu Mare i-a fost aprobată în buget, pe anul 2024, la partea de ”venituri din prestări servicii” și ”venituri din alte activități” suma de 12.450.000 lei, conform adresei Spitalului Județean de Urgență Satu Mare, reprezentând venituri previzionate a fi încasate conform articolului mai sus menționat, din care până la data de 05.03.2024 Spitalul Județean de Urgență Satu Mare a încasat suma de 911.578 lei.

Totodată, conform art.199 alin.(2) din Legea nr.95/2006 privind reforma în domeniul sănătății, republicată, cu modificările și completările ulterioare,conform căruia: *”Autorităţile administraţiei publice locale pot acorda personalului medical şi de specialitate din spitalele publice din reţeaua sanitară proprie stimulente financiare lunare, în limita a două salarii minime brute pe ţară, în baza hotărârii autorităţilor deliberative ale autorităţilor administraţiei publice locale, în limita bugetului aprobat”.*

Prin raportare la articolul mai susmenționat nivelul lunar al stimulentelor financiare pentru personalul medical și de specialitate, nu poate fi mai mare de două salarii minime brute pe țară garantate în plată în vigoare.

Astfel, se propune acordarea stimulentelor financiare pentru anul 2024, în sumă de 1.396.540 lei, personalului medical și de specialitate angajat în cadrul Spitalului Județean de Urgență Satu Mare, sumă care cuprinde și contribuția asiguratorie pentru muncă aferentă.

Finanțarea acordării stimulentelor financiare lunare va fi asigurată din veniturile proprii ale Spitalului Județean de Urgență Satu Mare, exclusiv din veniturile realizate în baza contractului încheiat cu Casa de asigurări sociale de sănătate, din subvențiile de la bugetul de stat și local, din donații și sponsorizări.

În baza prerogativelor conferite prin art. 182 alin. (2) și a alin. (4) cu trimitere la art. 136 alin. (1), (2) și (8) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

#### **INIŢIEZ:**

Proiectul de hotărâre privind acordarea unor stimulente financiare personalului medical și de specialitate din Spitalul Județean de Urgență Satu Mare, pe anul 2024

**INIŢIATOR:**

**PREŞEDINTE**

Pataki Csaba

Red./Tehn. E.S.A. 5ex